
Наручилац Заштитник грађана је, на основу члана 63. став 2 ЗЈН,  дана 11. 02 2019. године добио следећa питањa од заинтересованог понуђача:

Питање број 1:

Да ли може као доказ о радном искуству преводилаца да се достави ЦВ?

Одговор на питање број 1:

Као доказ о радном искуству преводилаца не може служити ЦВ преводиоца, већ искључиво копије решења, уговори, потврде послодавца са описом послова која су та лица обављала, изводи из акта о систематизацији који садржи описе послова код послодавца и слично, а из којих се несумњиво може утврдити да ли поменута лица имају „најмање три године радног искуства на пословима превођења на српски језик и са српског језика у области која је предмет јавне набавке“, уз навођење датума почетка и датума престанка њиховог ангажовања.

Питање број 2:

Такође ме интересује да се само за стандардне језике доставља доказ за 5 преводилаца и да ли за сваки језик по 5 или укупно 5 и да ли се за нестандардне језике доставља по 5 преводилаца?

Није неопходно да понуђач у радном односу има ангажовано за сваки стандардни или нестандардни језик по пет преводилаца. Понуђач у радном односу мора имати има ангажовано најмање пет дипломираних филолога који могу извршити услуге превођења у складу са захтевима наручиоца наведеним у техничким карактеристикама (спецификацијама) из конкурсне документације, те је потребно да понуђач достави тражене доказе за та лица.

